== Liv ==
Han blev født på faderens gods "Gut Piep"<ref>nu beliggende i Rakke, Lääne-Virumaa i Estland</ref> (estisk: ''Piibe'') i Estland. Hans fulde navn, der indeholder hans adelige rettigheder, var ''Karl Ernst Ritter von Baer, Edler von Huthorn''. Familien stammer fra [[Westfalen]].
[[Fil:Voyages_de_la_Commission_scientifique_du_Nord,_en_Scandinavie,_en_Laponie,_au_Spitzberg_et_aux_Feröe_-_no-nb_digibok_2009040211001-118.jpg|thumb|right|Karl Ernst von Baer som yngre]]
von Baer blev [[1810]] student i Dorpat ([[Tartu]]). Han studerede medicin ved [[Tartu Universitet]] fra 1810-[[1814]], deltog i [[1812]] som frivillig læge i kampen mod Napoleons invasion, tog 1814 til [[Würzburg]] og kastede sig med iver over zootomien, idet [[Ignaz Döllinger]] introducerede ham for [[embryologi]]en. [[1817]] blev han prorektor ved universitetet i [[Königsberg]] under den bekendte fysiolog [[F. Burdach]] og [[1822]] dennes efterfølger som professor i zootomi. Han grundlagde det zoologiske museum i Königsberg og blev [[1826]] direktør for den derværende anatomiske samling. [[1829]] modtog han en opfordring fra [[Sankt Petersborg]] om at komme dertil som medlem af det kejserlige akademi og for at overtage posten som professor i zootomi. Han tog imod indbydelsen, men vendte allerede det følgende år tilbage til Königsberg, dog kun for atter, i [[1834]], efter fornyet opfordring, at overtage sin stilling i Sankt Petersborg. [[1837]] berejste han Lapland og besøgte [[Novaja Zemlja|Novaja Semlja]]. [[1851]]-[[1856]] undersøgte han fiskerierne i [[Peipsi]]-søen, [[Østersøen]] og [[Det kaspiske Hav]]. [[1862]] tog han sin afsked som akademiker, men blev valgt til æresmedlem af det berømte akademi. Han døde i Dorpat (Tartu) den 28. november 1876.
Historie Lister_over_personer Kultur Videnskab Organisationer Videnskabelige_og_historiske_institutioner